[{"text_idx": "#000000", "text": "See juhtus ta\u0308pselt na\u0308dal tagasi, 9.ma\u0308rtsil. O\u0308o\u0308sel oli maha sadanud o\u0303huke lumevaip. O\u0303htuks metsa jo\u0303udes tervitas mind kena ja\u0308ljeraamat! Peagi leidsingi sellelt lumevaibalt va\u0308rsked ilvese ja\u0308ljed. Arvatavasti oli tegemist sama ilvesega, keda lootsin seal tabada juba aasta eest \u2013 just nii kaua on vahelduva eduga seal u\u0308ks isailves oma samme seadnud. Ajasin natuke tema ja\u0308lge ning pidin to\u0303dema, et looma liikumise suund oli su\u0308gavale metsa, kus puudub igasugune na\u0308htavus ja vo\u0303imalus talle ma\u0308rkamatult ligi pa\u0308a\u0308seda."}, {"text_idx": "#000001", "text": "Tundsin kahetsust, et ei jo\u0303udnud metsa pa\u0308ikeseto\u0303usuks, kuigi just see plaan mul algselt oli. Kui oleksin jo\u0303udnud, oleksime ehk kohtunud selle ilvesega? Mis seal ikka. Liikusin edasi teadmisega, et va\u0308ike vo\u0303imalus kohtumiseks siiski on. Ilves on va\u0308ga liikuv loom ja pealegi on hetkel nende jooksuaeg. So\u0303itsin edasi ja kammisin liikumise pealt po\u0303gusalt metsasihte."}, {"text_idx": "#000002", "text": "U\u0308he ja\u0308rjekordse metsasihi juures ka\u0308is mul vo\u0303patus la\u0308bi \u2013 ILVES! Istub ilusti pu\u0308stises asendis! Aeglustamata hoogu so\u0303itsin edasi. Jo\u0303udsin veel mo\u0303elda, et esiteks ei ole mo\u0303tet pidurdada, loom paneks arvatavasti minema. Teiseks ei ole kaamera kohe pildistamisvalmis \u2013 peaksin mo\u0303o\u0303tma sa\u0308ri ja olema valmis. Kolmandaks oleksin pidanud ilvese na\u0308hes ajama objektiivi autoaknast va\u0308lja \u2013 seegi on risk. Neljandaks peaksin pildistama la\u0308bi salongi ja see ei ole hea mo\u0303te. Soojem o\u0303hk (kuigi ku\u0308te on va\u0308lja lu\u0308litatud ja aknad avatud) autos ja va\u0308ljas olev karge o\u0303hk mo\u0303juks pildijoonisele ra\u0308ngalt. Niisiis so\u0303itsin edasi ja vajutasin hoopis gaasi po\u0303hja. Jo\u0303udsin veel mo\u0303elda, et oli ju ilves, see ei olnud rebane? Loom oli varjus ja na\u0308hes teda vaid hetkeks, ka\u0308ib peast la\u0308bi igasugu mo\u0303tteid ja kalkulatsioone. Paarisaja meetri kaugusel sain auto u\u0308mber po\u0308o\u0308ratud. Mo\u0303o\u0303tsin sa\u0308ri ja ajasin objektiivi autoaknast va\u0308lja. Nu\u0308u\u0308d olin ma valmis! So\u0303itsin tagasi ja jo\u0303udes o\u0303igesse kohta, peatusin a\u0308a\u0308rmiselt sujuvalt. Vaatan ja vaatan ning ... pole! Ilvest ei ole! Jo\u0303udsin mo\u0303ttes kahetseda, et oleksin vo\u0303inud siiski enne peatuda ja proovida ikka pildi a\u0308ra teha. Samas olen pildistanud varasemalt ku\u0308mneid ilveseid ning teades nende ka\u0308itumist, siis oleks minu ka\u0308itumine olnud risk. Mida teeb aga u\u0308ks ilves, kui ta soovib ja\u0308a\u0308da ma\u0308rkamatuks? Ta teeb end na\u0308htamatuks!"}, {"text_idx": "#000003", "text": "Seisin seal ja mo\u0303tlesin, kuhu ilves vo\u0303is minna. Ja\u0308a\u0308n varitsusse. Na\u0308en teda ehk uuesti? Ja siis ma viimaks ma\u0308rkasin! Kohas, kus ilvest esmakordselt ma\u0308rkasin, oli ta liikunud edasi ja visanud seeja\u0308rel pikali. Seal ta nu\u0308u\u0308d siis lamas! Olin vaadanud temast lihtsalt mo\u0308o\u0308da! Ta oli palju la\u0308hemal ning sulandus ideaalselt keskkonda. Palja silmaga ja po\u0303gusalt vaadates paistis ta lihtsalt u\u0308he vana ka\u0308nnuna! Meid lahutas umbes 25 meetrit."}, {"text_idx": "#000004", "text": "Tegin kiiruga mo\u0303ned pildid ja pidin to\u0303dema, et valgusolud on u\u0308sna keerulised. Ja\u0308lgisin ilvese kehakeelt \u2013 ta oli rahulik ning mo\u0303tles ehk, et ma ei na\u0308e teda. Kogu minu toimetamine oli a\u0308a\u0308rmiselt aeglane ja sujuv, et loom ei tajuks ohtu. Mo\u0308o\u0308dus minut, kaks. Ilves oli rahu ise."}, {"text_idx": "#000010", "text": "Remo Savisaar on su\u0308ndinud 1978. aastal Tartus. Loodus on teda ko\u0308itnud juba lapsepo\u0303lvest saadik. Loodusfotograafiaga on Remo tegelenud viimased 18 aastat. Tema to\u0308id on pa\u0308rjatud mitmesuguste auhindadega ja need on leidnud tunnustust ka rahvusvahelisel tasandil. Remo pildipa\u0308evik blog.moment.ee tunnistati 2006. aasta loomafotode kategoorias maailma parimaks (Photobloggies 2006 Awards). Loe edasi \u00bb"}]